wannaphong/clean_thaiwikipedia huggingface dataset:
# ลูดา (นักร้อง)
อี ลู-ดา (เกิดเมื่อวันที่ 6 มีนาคม ค.ศ. 1997), รู้จักกันในนาม ลูดา เป็นนักร้องและนักแสดงชาวเกาหลีใต้ เธอเป็นสมาชิกของวงเกิร์ลกรุ๊ปเกาหลีใต้ คอสมิกเกิลส์์

อาชีพ
2016–ปัจจุบัน: การเดบิวต์กับ คอสมิกเกิลส์, อูจูมีกิ และกิจกรรมเดี่ยว

ลูดาได้รับการเปิดตัวเป็นสมาชิกของ คอสมิกเกิลส์ และ 'Natural Unit' เมื่อวันที่ 31 ธันวาคม ค.ศ. 2015 คอสมิกเกิลส์ เดบิวต์เมื่อวันที่ 25 กุมภาพันธ์ ค.ศ. 2016 ด้วยการปล่อย อีพี เดบิวต์ของพวกเขา Would You Like? ซึ่งรวมถึงซิงเกิลหลัก "Mo Mo Mo" และ "Catch Me"

เมื่อวันที่ 2 พฤษภาคม ค.ศ. 2018 สตาร์ชิปเอนเตอร์เทนเมนต์ และ Fantagio ได้ร่วมมือกันก่อตั้งยูนิตพิเศษที่มีสมาชิกสี่คนชื่อว่า อูจูมีกิ ซึ่งประกอบด้วยสมาชิกจากเกิร์ลกรุ๊ปของตนเอง คอสมิกเกิลส์ และ วีกิมีกิ วงนี้ประกอบด้วยสี่สมาชิก: ยูจอง, โดยอน, เซอลา และลูดา พวกเขาปล่อยซิงเกิล "Strong" เมื่อวันที่ 1 มิถุนายน ค.ศ. 2018 พร้อมกับมิวสิกวิดีโอพร้อมกับมิวสิกวิดีโอ

ในปี ค.ศ. 2018 เธอได้รับเลือกเป็นสมาชิกของรายการวาไรตี้ Dunia: Into a New World ของ บริษัทกระจายเสียงและแพร่ภาพมุนฮวา ลูดาได้ปล่อยซิงเกิลเดี่ยวแรกของเธอ ชื่อว่า "Dreamland" ซึ่งเป็นส่วนหนึ่งของเพลงประกอบอย่างเป็นทางการของ Dunia: Into a New World

ในวันที่ 23 กันยายน ค.ศ. 2020 ได้ประกาศการก่อตั้งยูนิตย่อยใหม่ WJSN Chocome ที่มีสมาชิกคือ ลูดา, ดายอง, ซูบิน, และ ยอรึม พวกเขาได้ปล่อยอัลบั้มซิงเกิลเปิดตัว Hmph! และเพลงไตเติลในชื่อเดียวกันเมื่อวันที่ 7 ตุลาคม ค.ศ. 

ในวันที่ 19 กันยายน ค.ศ. 2022 สตาร์ชิปเอนเตอร์เทนเมนต์ ได้ประกาศว่าลูดาจะเดบิวต์การแสดงครั้งแรกในเว็บดราม่าเรื่อง My 20th Twenty ซึ่งออกฉายเมื่อวันที่ 21 เมษายน ค.ศ. 2023

ในวันที่ 3 มีนาคม ค.ศ. 2023 สตาร์ชิปเอนเตอร์เทนเมนต์ ได้ประกาศว่าลูดา

ในวันที่ 19 เมษายน ค.ศ.2023 ลูดาได้เซ็นสัญญาเอ็กซ์คลูซีฟกับ ไซดัสเอชคิว ในฐานะนักแสดงในฐานะนักแสดง

ผลงานเพลง

ชื่อปีตำแหน่งแผนภูมิจุดสูงสุดฝ่ายขายอัลบั้มGaonPeak Gaon Chart Digital Chart Ranking การปรากฎตัวของเพลงประกอบ "Dreamland" 2018 —   Dunia: Into a New World OST Part 2 "Eyes On You" 2023 —   My 20th Twenty OST Part 2 "—" หมายถึงการเปิดตัวที่ไม่ติดอันดับหรือไม่ได้เปิดตัวในภูมิภาคนั้นๆ

ผลงานภาพยนตร์

 ละครโทรทัศน์ 
 ปี ชื่อ บทบาท หมายเหตุ  2022 Gaus Electronics ตัวเธอเอง นักแสดงรับเชิญ (ตอนที่ 6)	  

 เว็บซีรี่ส์ 
 ปี ชื่อ บทบาท  2023 Rinza Noodle House ดานา   My 20th Twenty แพ นู-รี  

รายการโทรทัศน์
 ปี ชื่อ บทบาท  2018 Dunia: Into a New Worldนักแสดง  Visiting Tutor  2022 My House Sangjeon 

การปรากฏตัวในมิวสิควิดีโอ
 ปี ชื่อเพลง ศิลปิน  2024 "There's still someone I love"  KCM 

รางวัลและการเสนอชื่อเข้าชิง

 รางรัล ปี หมวดหมู่ ผลงานที่ได้รับการเสนอชื่อ ผลลัพธ์ Korea First Brand Awards 2018  Female Variety Star Dunia: Into a New World   18th MBC Entertainment Awards  Rookie Award in Variety Category
# สฺวี่ เหวินฉี
สฺวี่ เหวินฉี (เกิดวันที่ 28 กันยายน ค.ศ. 1997) เป็นนักแบดมินตันชาวไต้หวัน โดยเริ่มเล่นตอนอายุ 9 ขวบและเปิดตัวในมัลดีฟส์อินเตอร์แนชนัล 2013 โดยเข้าร่วมแบดมินตันทีมชาติจีนไทเปใน ค.ศ. 2014 เธอชนะการแข่งขันระดับประเทศ 2 สมัย และได้เหรียญทองในการแข่งขันระดับประเทศ
# ทริกช็อต (ตัวละคร)
ทริกช็อต  หรือ บัก ชิสเซิล์ม  เป็นตัวร้ายที่มีพลังพิเศษในจักรวาลมาร์เวลคอมิกส์ เขาปรากฏตัวครั้งแรกในโซโลอเวนเจอร์ส เล่ม 1 (ฉบับธันวาคม ค.ศ. 1987) รวมทั้งได้รับการสร้างสรรค์โดยทอม เดอฟัลโก และมาร์ก ไบรต์ ซึ่งบทนำของทริกช็อตเป็นการย้อนกลับไปสู่ต้นกำเนิดของฮอว์กอาย โดยอธิบายว่าตัวละครนี้กลายมาเป็นนักธนูผู้มีความสามารถได้อย่างไร

 ประวัติการตีพิมพ์ 
ทริกช็อตได้ปรากฏตัวในฐานะทั้งศัตรูและพันธมิตรของฮอว์กอายในโซโลอเวนเจอร์ส เล่ม 1 ถึง 5 (ค.ศ. 1987), อเวนเจอร์สสปอตไลต์ เล่ม 23 ถึง 25 (ค.ศ. 1989), ฮอว์กอาย ฉบับที่ 2 เล่ม 1 ถึง 4 (ค.ศ. 1994), ฮอว์กอาย ฉบับที่ 3 เล่ม 2, 3 และ 5 (ค.ศ. 2004) รวมถึงฮอว์กอาย: ไบลน์สปอต เล่ม 1 (ค.ศ. 2011) นอกจากนี้ ทริกช็อตยังปรากฏในบทบาทรองในกัปตันอเมริกา เล่ม 411 ถึง 414 (ค.ศ. 1993)

 ประวัติตัวละคร 
บัก ชิสเซิล์ม เป็นสมาชิกของคาร์สันคาร์นิวัลออฟแทรเวลลิงวันเดอส์ โดยชิสเซิล์มได้ใช้ชื่อทริกช็อตในการแสดงยิงธนู ซึ่งเป็นหนึ่งในกิจกรรมเด่นของงานคาร์นิวัล เขายังเป็นนักต้มตุ๋นตัวยงที่มีปัญหาเรื่องการดื่มเหล้า และฌัก ดูเกน ซึ่งเป็นสมาชิกคู่แข่งของงานคาร์นิวัลดังกล่าว ได้ชนะเงินจำนวนมากจากชิสเซิล์มจากการเล่นโป๊กเกอร์ ซึ่งดูเกนตกลงที่จะลืมเรื่องหนี้สินหากชิสเซิล์มตกลงที่จะสอนลูกศิษย์ตัวน้อยของเขาให้ใช้ธนูและลูกศร (ในความพยายามที่จะเพิ่มความตื่นเต้นใหม่ให้แก่การแสดงซอดส์แมนที่ล้มเหลวของดูเกน) ชิสเซิล์มจึงรับชายหนุ่มชื่อคลินต์ บาร์ตัน ไว้ภายใต้การดูแลและสอนศิลปะการยิงธนูให้แก่เขา ต่อมา คลินต์วัยหนุ่มก็ได้ค้นพบว่าดูเกนกำลังขโมยเงินจากคนจ่ายเงินของงานคาร์นิวัล เขาพยายามที่จะส่งพี่เลี้้ยงของเขาสู่ฝ่ายกฎหมาย แต่ดูเกนก็สามารถจับเขาไว้ก่อนที่เขาจะทำได้ ซึ่งในขณะที่ดูเกนกำลังจะทำให้คลินต์เงียบไป ชิสเซิล์ม (และบาร์นีย์ ผู้เป็นพี่ชายของคลินต์) ได้ช่วยเด็กชายคนนั้นไว้และตกลงที่จะเป็นพี่เลี้้ยงคนใหม่ของเขาSolo Avengers #3 (Feb. 1988)Hawkeye (vol. 3) #2-3 (Jan. - Feb. 2004)

ในภายหลัง ชิสเซิล์มพยายามโน้มน้าวให้คลินต์ช่วยเขาปล้นคฤหาสน์ของอาชญากรผู้มั่งคั่ง โดยระหว่างการปล้นดังกล่าว คลินต์ได้ยิงธนูใส่เจ้าหน้าที่รักษาความปลอดภัยคนหนึ่ง แล้วในไม่ช้าเขาก็ได้พบว่าเจ้าหน้าที่รักษาความปลอดภัยที่ได้รับบาดเจ็บคือบาร์นีย์ ผู้เป็นพี่ชายของเขา คลินต์ปฏิเสธที่จะอยู่ห่างจากพี่ชายของเขา ซึ่งทำให้ชิสเซิล์มโกรธมาก เมื่อเห็นว่าการกระทำนี้เป็นการทรยศต่อตนเอง ชิสเซิล์มจึงยิงธนูไปที่ไหล่ของคลินต์ เขากล่าวว่าถ้าเขาเห็นคลินต์อีกครั้งเขาจะลงมือสังหาร กระทั่งชิสเซิล์มได้กลายเป็นทหารรับจ้างและตัวร้ายที่มีพลังพิเศษที่รู้จักกันในชื่อทริกช็อตHawkeye (vol. 3) #5 (Apr. 2004)
# สาวหัวใจล้านเปอร์เซ็นต์
สาวหัวใจล้านเปอร์เซ็นต์  เป็นภาพยนตร์ญี่ปุ่นแนวดรามาปี 2008 เขียนบทและกำกับโดยยูกิ ทานาดะ ภาพยนตร์เรื่องนี้เป็นภาพยนตร์ที่ผสมผสานภาพยนตร์แนววัยรุ่นเข้ากับดรามาครอบครัวโดยเล่าเรื่องราวจากมุมมองของผู้หญิง เรื่องราวของซูซูโกะ ซาโตะ (ยู อาโออิ) หญิงสาววัย 21 ปี ที่เบื่อหน่ายกับชีวิตเดิม ๆ จึงตัดสินใจออกเดินทางเพื่อค้นหาความสุขและอิสระด้วยการเก็บเงินให้ได้ 1 ล้านเยนในแต่ละครั้ง แต่แล้วเธอก็ได้เรียนรู้ว่าความสุขที่แท้จริงนั้นอาจไม่ได้อยู่ที่สิ่งภายนอกเสมอไป

โดยทั่วไปแล้ว ภาพยนตร์ญี่ปุ่นมักจะไม่ค่อยมีตัวละครหญิงที่เป็นตัวนำ แต่หนังเรื่อง 'สาวหัวใจล้านเปอร์เซ็นต์' ได้พลิกบทบาทนี้ให้แตกต่างออกไปด้วยการสร้างตัวละครหญิงที่กล้าแสดงออกและมีความคิดเป็นของตัวเอง นี่เป็นหนึ่งในภาพยนตร์ที่ได้รับความนิยมสูงสุดของยูกิ ทานาดะ ที่นำเสนอมุมมองแบบคตินิยมสิทธิสตรีและมุ่งเน้นไปที่การนิยามบทบาททางเพศและพื้นที่ของผู้หญิงในอุตสาหกรรมภาพยนตร์ ด้วยงบประมาณที่ไม่มากนักและกลยุทธ์การโปรโมทที่ชาญฉลาด ทำให้ภาพยนตร์เรื่องนี้ประสบความสำเร็จและได้รับรางวัลมากมาย

สำหรับการฉายในไทย ฉายครั้งแรก 19 เมษายน 2022 โดย หอภาพยนตร์ (องค์การมหาชน) ที่โรงช้างแดง

 เนื้อเรื่อง 
เรื่องราวของ ซูซูโกะ ซาโตะ หญิงสาววัย 21 ปี หลังจากที่จบการศึกษาจากวิทยาลัยชุมชน เธอไม่สามารถหางานประจำทำได้ จึงต้องทำงานพาร์ทไทม์ที่ร้านอาหาร เธออาศัยอยู่กับพ่อแม่และน้องชายที่กำลังเรียนอยู่ชั้นประถมศึกษาปีที่ 6 เธอรู้สึกไม่สบายใจ จากนั้น ริโกะ ซึ่งเป็นเพื่อนร่วมงานพาร์ทไทม์ของเธอแชร์อพาร์ทเมนต์ให้และเธอก็ตกลง แต่ก่อนจะย้ายเข้าอพาร์ตเมนต์ ซูซูโกะถึงกับต้องตกใจเมื่อริโกะบอกว่า ทาเคชิ ฮามาดะ แฟนหนุ่มของเธอจะย้ายเข้ามาอยู่รวมกันในห้องเดียวกัน ซูซูโกะย้ายเข้ามาอยู่ต่อจากทาเคชิ ซึ่งย้ายเข้ามาก่อนหน้าเล็กน้อย และรู้สึกประหลาดใจมากขึ้นเมื่อรู้ว่าริโกะเลิกกับทาเคชิแล้ว และซูซูโกะกับทาเคชิจะเป็นสองคนที่แชร์อพาร์ตเมนต์นี้
# จังหวัดนนทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519
การเลือกตั้งสมาชิกสภาผู้แทนราษฎรจังหวัดนนทบุรี พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานผลการเลือกตั้งสมาชิกสภาผู้แทนราษฎร ๔ เมษายน ๒๕๑๙ (วิจัย ๑). กรมการปกครอง กระทรวงมหาดไทย. 2519

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยจังหวัดนนทบุรีทั้งจังหวัด
# จังหวัดนนทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518
การเลือกตั้งสมาชิกสภาผู้แทนราษฎรจังหวัดนนทบุรี พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2512 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานผลการเลือกตั้งสมาชิกสภาผู้แทนราษฎร 26 มกราคม 2518. กรมการปกครอง กระทรวงมหาดไทย. 2518

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยจังหวัดนนทบุรีทั้งจังหวัด
# จังหวัดนนทบุรีในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
การเลือกตั้งสมาชิกสภาผู้แทนราษฎรจังหวัดนนทบุรี ธันวาคม พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 กำหนดให้มีขึ้นในวันที่ 15 ธันวาคม พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกุมภาพันธ์ พ.ศ. 2500 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คนรายงานการเลือกตั้งสมาชิกสภาผู้แทนราษฎรของกระทรวงมหาดไทย เล่ม ๒. กองเลือกตั้ง ส่วนการทะเบียนและเลือกตั้ง กรมมหาดไทย. 2502

 ภาพรวม 

 ผลการเลือกตั้ง
# จังหวัดนนทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
การเลือกตั้งสมาชิกสภาผู้แทนราษฎรจังหวัดนนทบุรี พ.ศ. 2512 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 กำหนดให้มีขึ้นในวันที่ 10 กุมภาพันธ์ พ.ศ. 2512 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเพิ่มจากการเลือกตั้งครั้งก่อนเมื่อเดือนธันวาคม พ.ศ. 2500 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานวิเคราะห์ ผลการเลือกตั้งสมาชิกสภาผู้แทน 10 กุมภาพันธ์ 2512. กรมการปกครอง กระทรวงมหาดไทย. 2517

 ภาพรวม 

 ผลการเลือกตั้ง
# จังหวัดนนทบุรีในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500
การเลือกตั้งสมาชิกสภาผู้แทนราษฎรจังหวัดนนทบุรี กุมภาพันธ์ พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 กำหนดให้มีขึ้นในวันที่ 26 กุมภาพันธ์ พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2495 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คนรายงานการเลือกตั้งสมาชิกสภาผู้แทนราษฎรของกระทรวงมหาดไทย เล่ม ๑. กองเลือกตั้ง ส่วนการทะเบียนและเลือกตั้ง กรมมหาดไทย. 2501

 ภาพรวม 

 ผลการเลือกตั้ง
# แนวร่วมประชาธิปไตยเพื่อการรวมชาติเกาหลี
แนวร่วมประชาธิปไตยเพื่อการรวมชาติเกาหลี  เป็นองค์กรที่ก่อตั้งขึ้นในเกาหลีเหนือเมื่อวันที่ 25 มิถุนายน 1949 โดยมีพรรคแรงงานเกาหลีเป็นแกนนำ ในตอนแรกถูกเรียกว่า แนวร่วมประชาธิปไตยแห่งปิตุภูมิ

แนวร่วมประชาธิปไตยเพื่อการรวมชาติเกาหลี เป็นองค์กรที่ก่อตั้งขึ้นเพื่อผลักดันให้เกาหลีเหนือและเกาหลีใต้กลับมารวมชาติกันอีกครั้ง องค์กรนี้เริ่มต้นด้วยการรวมตัวของพรรคการเมืองและองค์กรภาคสังคมจากทั้งสองเกาหลีจำนวน 72 แห่ง แต่เมื่อถึงเวลาที่ยุบองค์กร มีสมาชิกเหลือเพียง 24 แห่ง
# ฟุตบอลถ้วยพระราชทานประเภท ก. ประจำปี 2547/48
ฟุตบอลถ้วยพระราชทาน ก ประจำปี พ.ศ. 2547-48 เป็นการแข่งขัน ฟุตบอลชิงถ้วยพระราชทานประเภท ก. ครั้งที่ 71 ซึ่งเป็นการแข่งขันฟุตบอลประจำปี โดยนำสโมสรชนะเลิศฟุตบอล ไทยลีก และ สโมสรรองชนะเลิศฟุตบอลไทยลีก เมื่อฤดูกาลที่แล้วมาแข่งขัน โดยทำการแข่งขันที่ สนามกีฬากองทัพบก ในวันที่ 24 มกราคม 2549https://www.facebook.com/photo/?fbid=951394363455990&set=a.951332363462190 - สโมสรฟุตบอลการไฟฟ้าส่วนภูมิภาค PEA FC

 ชิงชนะเลิศ 

พนักงานยาสูบ: GK 1  ฟาบิโอ โกเมสDF 3  เทวฤทธิ์ จุลสมDF 4  เจษฎา จิตสวัสดิ์ (C)MF 5  ราฟาเอล เด ลิม่าMF 6  ชัยวุฒิ วัฒนะMF 7  อิทธิพล พูลทรัพย์MF 8  โจเซ่ คาร์ลอส ดา ซิลวาDF 16  หัตฐพร สุวรรณFW 20  ขวัญชัย เฟื่องประกอบDF 22  ธนากร ขำโขมะMF 30  ชมนันท์ สุขเกษมผู้ฝึกสอน: โชเซ อัลเวส บอร์จีสการไฟฟ้าส่วนภูมิภาค: GK 1  วิรัช วังจันทร์ (C)DF 4  ภานุพงศ์ วงศ์ษาMF 7  ศัตรูพ่าย ศรีณรงค์MF 8  กฤษณะ วงษ์บุตรดีMF 10  ธีระศักดิ์ โพธิ์อ้นDF 11  อภิเชษฐ์ พุฒตาลMF 13  ณรงค์ชัย วชิรบาลMF 20  กอบเดช ชอบมโนธรรมFW 23  ศุภกิจ จินะใจDF 25  ชานนท์ วงษ์อารีย์FW 27  วิกเตอร์ เพนซิลผู้ฝึกสอน: ประพล พงษ์พานิช

{| width=100% style="font-size: 90%"
| width=50% valign=top|
กติกา
90 นาที
ดวลยิงจุดโทษตัดสินถ้าในเวลาเสมอกัน

ดูเพิ่มเติม
ไทยลีก ฤดูกาล 2547/48
# ราซิงเกลิบเดอสทราซบูราลซัส
ราซิงเกลิบเดอสทราซบูราลซัส (แอลเซเชียน: Füeßbàllmànnschàft Vu Stroßburri) หรือเรียกทั่วไปว่า แอร์เซ สทราซบูร์ หรือ ราซิงสทราซบูร์ เป็นสโมสรฟุตบอลระดับอาชีพของประเทศฝรั่งเศสที่ก่อตั้งขึ้นใน ค.ศ. 1906 ซึ่งตั้งอยู่ในสทราซบูร์ แคว้นอาลซัส โดยสโมสรนี้ได้รับสถานะอาชีพมาตั้งแต่ ค.ศ. 1933 และปัจจุบันแข่งอยู่ในลีกเอิงซึ่งเป็นลีกระดับสูงสุดของฟุตบอลในประเทศฝรั่งเศส นับตั้งแต่ชนะเลิศการแข่งลีกเดอ ฤดูกาล 2016–17 ซึ่งเกิดขึ้นหลังจากสโมสรถูกปรับลงมาอยู่ในเทียร์ห้าของฟุตบอลฝรั่งเศสเมื่อสิ้นสุดชอมปิโอนัตนาซิอองนาล ฤดูกาล 2010–11 หลังจากเข้าสู่กระบวนการชำระบัญชีทางการเงิน ทีมนี้ได้เปลี่ยนชื่อเป็นราซิงเกลิบเดอสทราซบูราลซัส โดยพวกเขาคว้าแชมป์ชอมปิโอนัตเดอฟร็องส์อามาเตอร์ในฤดูกาล 2012–13 และในที่สุดก็ได้เป็นแชมป์ชอมปิโอนัตนาซิอองนาลในฤดูกาล 2015–16 ส่วนสนามกีฬาเหย้าของสโมสรซึ่งเปิดดำเนินการมาตั้งแต่ ค.ศ. 1914 คือสตาดเดอลามีนูว์

สโมสรแห่งนี้เป็นหนึ่งในหกสโมสรที่สามารถคว้าแชมป์รายการใหญ่ของประเทศฝรั่งเศสได้ครบทั้งสามรายการ ได้แก่ ตำแหน่งชนะเลิศใน ค.ศ. 1979, กุปเดอฟร็องส์ใน ค.ศ. 1951, 1966 และ 2001 ตลอดจนกุปเดอลาลีกใน ค.ศ. 1964, 1997, 2005 และ 2019 นอกจากนี้ ทีมสทราซบูร์ยังเป็นหนึ่งในหกทีมที่ลงแข่งมากกว่า 2,000 เกมในลีกสูงสุดของฝรั่งเศส (ยาวนาน 56 ฤดูกาล) และเข้าร่วมการแข่งฟุตบอลยุโรป 52 นัดนับตั้งแต่ ค.ศ. 1961 อย่างไรก็ตาม แม้จะมีความสำเร็จเหล่านี้ แต่สโมสรแห่งนี้ก็ไม่เคยสามารถสร้างตัวเองให้เป็นหนึ่งในสโมสรชั้นนำของฝรั่งเศสได้เลย โดยประสบกับการตกชั้นอย่างน้อยหนึ่งครั้งในรอบทศวรรษนับตั้งแต่ต้นคริสต์ทศวรรษ 1950 ซึ่งสโมสรราซิงนี้ได้เปลี่ยนผู้จัดการทีมไปแล้ว 52 ครั้งในช่วง 75 ปีของการแข่งระดับอาชีพ โดยมักจะอยู่ภายใต้แรงกดดันจากแฟน ๆ

ชะตากรรมของสโมสรนี้ผูกพันกับประวัติศาสตร์ของแคว้นอาลซัสมาโดยตลอด และเช่นเดียวกับแคว้นดังกล่าว สโมสรราซิงได้เปลี่ยนสัญชาติมาแล้วสามครั้งและมีประวัติศาสตร์อันวุ่นวาย สโมสรดังกล่าวก่อตั้งขึ้นในบริเวณที่ในขณะนั้นเป็นส่วนหนึ่งของจักรวรรดิเยอรมัน โดยตั้งแต่แรกเริ่มนั้น สโมสรยืนกรานในรากฐานของชาวแอลเซเชียนและประชาชนทั่วไป ตรงกันข้ามกับสโมสรที่มีฐานอยู่ในสทราซบูร์เป็นครั้งแรก ซึ่งมาจากชนชั้นกลางที่เกิดในประเทศเยอรมนี เมื่อแคว้นอาลซัสได้กลับคืนสู่ประเทศฝรั่งเศสใน ค.ศ. 1919 สโมสรได้เปลี่ยนชื่อจาก "แอร์สเทอร์ เอ็ฟเซ น็อยดอล์ฟ" เป็น "ราซิงเกลิบเดอสทราซบูร์" ในปัจจุบัน โดยเลียนแบบสโมสรฟุตบอลราซิงเกลิบเดอฟร็องส์ของปีแยร์ เดอ กูแบร์แต็ง ซึ่งเป็นการให้สัญญาณที่ชัดเจนของการชอบประเทศฝรั่งเศส จากนั้น นักฟุตบอลทีมราซิงต้องเผชิญกับสงครามโลกครั้งที่สองเช่นเดียวกับชาวแอลเซเชียนส่วนใหญ่ โดยต้องอพยพออกไปใน ค.ศ. 1939, ถูกผนวกดินแดนใน ค.ศ. 1940 รวมทั้งพยายามหลีกเลี่ยงการแผลงเป็นนาซีและการรวมตัวกันในกองทัพแวร์มัคท์ระหว่าง ค.ศ. 1942 ถึง 1944 เมื่อแคว้นอาลซัสกลับฝรั่งเศสอย่างเป็นทางการ ตัวตนของทีมราซิงก็เปลี่ยนไปสู่แนวทางฌากอแบ็ง เช่น ชัยชนะอันน่าประทับใจในถ้วยรางวัลเมื่อ ค.ศ. 1951 และ 1966 ท่ามกลางข้อโต้แย้งระหว่างฝรั่งเศสกับแอลเซเชียน ซึ่งล่าสุด ทางสโมสรมีความกระตือรือร้นที่จะส่งเสริมอาชีพในยุโรปควบคู่ไปกับความสัมพันธ์อันแน่นแฟ้นในท้องถิ่น
# มานูเอล อามาดอร์ เกร์เรโร
มานูเอล อามาดอร์ เกร์เรโร (30 มิถุนายน ค.ศ. 1833 – 2 พฤษภาคม ค.ศ. 1909) เป็นประธานาธิบดีปานามาคนแรกในวันที่ 20 กุมภาพันธ์ ค.ศ. 1904 ถึง 1 ตุลาคม ค.ศ. 1908 เขาเป็นสมาชิกพรรคอนุรักษ์นิยม

ชีวิตช่วงต้น
มานูเอล อามาดอร์ เกร์เรโรเกิดเมื่อวันที่ 30 มิถุนายน ค.ศ. 1833 ที่ตูร์บาโก ภูมิภาคโบลิบาร์ สาธารณรัฐโคลอมเบีย จากมาริอา เมร์เซเดส เกร์เรโร กอร์โดบา กับโฮเซ มาริอา อามาดอร์ เลกีนา ข้อมูลในวัยเด็กถึงวัยรุ่นของเขามีน้อยมาก แต่มีข้อมูลว่าเขาเรียนเพื่อเป็นศัลยแพทย์และสำเร็จการศึกษาจากมหาวิทยาลัยเดมักดาเลนาเออิสต์โมใน ค.ศ. 1854

อาชีพ

เสียชีวิต
อามาดอร์ไม่ได้หาเสียงเลือกตั้งใน ค.ศ. 1908 และเกษียรตนเองจากชีวิตสาธารณะ เขาเสียชีวิตในวันที่ 2 พฤษภาคม ค.ศ. 1909 ที่ปานามาซิตี
# ยู. วิมัล กุมาร
ยู. วิมัล กุมาร  เป็นอดีตนักแบดมินตันชาวอินเดีย โดยชนะการแข่งขันระดับประเทศสองปีติดต่อกันใน ค.ศ. 1988 ถึง 1989Men's Singles National Champions เขายังดำรงตำแหน่งหัวหน้าผู้ฝึกสอนระดับชาติอินเดีย และยังเป็นผู้ร่วมก่อตั้ง ผู้อำนวยการ และหัวหน้าผู้ฝึกสอนของโรงเรียนสอนแบดมินตัน Prakash Padukone เขาได้รับรางวัลโทรณาจารย์ใน ค.ศ. 2019 เขาได้รับเหรียญทองแดงในแบดมินตันที่เอเชียนเกมส์ 1986 ประเภททีมชาย
# มงคล กิมสูนจันทร์
มงคล กิมสูนจันทร์ (เกิด 27 พฤศจิกายน พ.ศ. 2492) อดีตสมาชิกสภาผู้แทนราษฎรกรุงเทพมหานคร 4 สมัย อดีตที่ปรึกษารองนายกรัฐมนตรี อดีตที่ปรึกษารัฐมนตรีว่าการกระทรวงวิทยาศาสตร์และสิ่งแวดล้อม และอดีตกรรมการบริหารพรรคพลังประชาชน

 ประวัติ 
มงคล กิมสูญจันทร์ เกิดเมื่อวันที่ 27 พฤศจิกายน พ.ศ. 2492 สำเร็จการศึกษา วิศวกรรมศาสตรบัณฑิต สาขาวิศวกรรมโยธา จาก คณะวิศวกรรมศาสตร์ จุฬาลงกรณ์มหาวิทยาลัย สมรสกับ สลวยเลิศ กิมสูนจันทร์

 งานการเมือง 
นายมงคล กิมสูนจันทร์ ได้รับเลือกตั้งเป็นสมาชิกสภาผู้แทนราษฎรครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรคประชากรไทย ในพื้นที่กรุงเทพมหานครเขต 4 โดยเขาเป็นผู้สมัครจากพรรคประชากรไทยคนเดียวในเขตที่ได้รับเลือกตั้งประกาศกรุงเทพมหานคร เรื่องผลการเลือกตั้ง  สำนักงานปกครองและทะเบียน สำนักปลัดกรุงเทพมหานคร ในการเลือกตั้งครั้งถัดมา เขาได้รับเลือกเป็นสมัยที่ 2 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535, กันยายน พ.ศ. 2535 และใน พ.ศ. 2538 มงคลลงสมัครสังกัดพรรคประชากรไทยเช่นเดิม แต่ไม่ได้รับเลือกประกาศกรุงเทพมหานคร เรื่องผลการเลือกตั้ง  สำนักงานปกครองและทะเบียน สำนักปลัดกรุงเทพมหานคร ในการเลือกตั้งปี พ.ศ. 2539 เขาไม่ได้ลงสมัคร

ในเดือนพฤศจิกายน พ.ศ. 2535 มงคลได้รับเลือกจากที่ประชุมพรรคประชากรไทยให้ดำรงตำแหน่งรองเลขาธิการพรรคประกาศสำนักงานนายทะเบียนพรรคการเมือง เรื่อง พรรคประชากรไทยเปลี่ยนแปลงคณะกรรมการบริหารพรรค [จำนวน ๔๒ ราย] ต่อมาใน พ.ศ. 2539 เขาได้รับการแต่งตั้งให้ดำรงตำแหน่งที่ปรึกษารัฐมนตรีว่าการกระทรวงวิทยาศาสตร์และสิ่งแวดล้อม (ยิ่งพันธ์ มนะสิการ)คำสั่งกระทรวงวิทยาศาสตร์ เทคโนโลยีและสิ่งแวดล้อม ที่ ๖๓/๒๕๓๙ เรื่อง แต่งตั้งเลขานุการและที่ปรึกษารัฐมนตรีว่าการกระทรวงวิทยาศาสตร์และสิ่งแวดล้อม (นายภัทรศักดิ์ โอสถานุเคราะห์, นายมงคล กิมสูนจันทร์) มงคลลาออกจากพรรคประชากรไทยในวันที่ 7 กรกฎาคม พ.ศ. 2541ประกาศนายทะเบียนพรรคการเมือง เรื่อง พรรคประชากรไทยเปลี่ยนแปลงกรรมการบริหารพรรค และเข้าร่วมกับพรรคไทยรักไทย เขาได้รับเลือกเป็นสมาชิกสภาผู้แทนราษฎรกรุงเทพมหานครอีก 2 สมัย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และ พ.ศ. 2548 ภายหลังพรรคไทยรักไทยถูกยุบใน พ.ศ. 2550 เขาได้เข้าร่วมกับพรรคพลังประชาชน และลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แต่ไม่ได้รับเลือก มงคลถูกถูกเพิกถอนสิทธิทางการเมืองเป็นเวลา 5 ปี เนื่องจากดำรงตำแหน่งกรรมการบริหารพรรคพลังประชาชนซึ่งถูกตัดสินยุบพรรค

มงคลลงสมัครรับเลือกตั้งเป็นสมาชิกวุฒิสภากรุงเทพมหานครในการเลือกตั้งสมาชิกวุฒิสภาไทยเป็นการทั่วไป พ.ศ. 2557 แต่ไม่ได้รับเลือกรายชื่อผู้สมัครรับเลือกตั้งสมาชิกวุฒิสภากรุงเทพมหานคร  สำนักงานคณะกรรมการการเลือกตั้ง

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๒๕ ตอนที่ ๑๗ ข หน้า ๒, ๑๘ ธันวาคม ๒๕๕๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๒๐ ตอนที่ ๑๙ ข หน้า ๙, ๑ ธันวาคม ๒๕๔๖
# อัน ดู-ฮี
อัน ดู-ฮี (24 มีนาคม ค.ศ. 1917 – 23 ตุลาคม ค.ศ. 1996) หรือชื่ออื่นว่า อัน ดู-วี  เป็นนายทหารยศร้อยโทชาวเกาหลีใต้ผู้ลงมือลอบสังหารคิม กู ผู้นำการต่อสู้เพื่อเอกราชของเกาหลีเมื่อวันที่ 26 มิถุนายน ค.ศ. 1949

อัน ดู-ฮีถูกระบุว่าก่อเหตุเพียงคนเดียว แต่มีบางกลุ่มสันนิษฐานว่าเขาอาจเป็นส่วนหนึ่งของแผนการที่ใหญ่กว่าKim Gu's Assassin, Ahn Doo Whi, was an American Agent:  อาจจะเป็นของ CIA

อันเสียชีวิตจากน้ำมือของผู้ที่ชื่นชมคิม กูในปี ค.ศ. 1996

 ชีวิตช่วงต้น 
อัน ดู-ฮีเกิดเมื่อวันที่ 24 มีนาคม ค.ศ. 1917 ในเขต ริวเซ็นกุน, เฮอันโฮคุโด, เกาหลีภายใต้การปกครองของญี่ปุ่น

 การสังหารคิม กู 

เมื่อวันที่ 26 มิถุนายน 1949 อันดูฮีได้ยิงคิมกู 4 นัด ทำให้คิมกูเสียชีวิต

อันถูกตัดสินลงโทษและรับโทษจำคุกตลอดชีวิต แต่หลังจากนั้นไม่นาน โทษของเขาถูกลดลงเป็น 15 ปีโดยประธานาธิบดีอี ซึง-มัน (Syngman Rhee) ซึ่งเพิ่งได้รับเลือกตั้งเข้ามา ในระหว่างการพิจารณาคดี อันยืนยันว่าเขาเป็นผู้รับผิดชอบการสังหารเพียงคนเดียว

เมื่อต้นสงครามเกาหลีในปี 1950 อันได้รับการปล่อยตัวจากคุกหลังจากที่รับโทษเพียงหนึ่งปีจากโทษ 15 ปี หลังจากได้รับการปล่อยตัว อันได้รับการคืนสถานะเป็นเจ้าหน้าที่ทหาร หลังจากการรับใช้ภายใต้การนำของรีในสงครามเกาหลี อันได้รับการปลดออกจากตำแหน่งในปี 1953 โดยได้ตำแหน่งพันเอก หลังจากที่อี ซึง-มันหนีออกจากเกาหลีในเหตุการณ์การปฏิวัติเดือนเมษายน อันก็หลบหนีและใช้ชีวิตภายใต้ชื่อปลอม

 การสารภาพ 
เมื่อวันที่ 13 เมษายน 1992 หนังสือพิมพ์เกาหลี Dong-a Ilbo ได้เผยแพร่การสารภาพของอัน อันได้กล่าวว่าการสังหารคิมกูได้รับคำสั่งจาก คิม ชัง-รย็อง ซึ่งดำรงตำแหน่งหัวหน้าหน่วยความมั่นคงแห่งชาติภายใต้การบริหารของอี

 การเสียชีวิตและมรดก 
หลังจากใช้ชีวิตเป็นผู้ลี้ภัยในประเทศบ้านเกิดหลายปี และไม่เคยรับโทษจำคุกที่เหลือ อัน ดู-ฮีก็ถูกฆาตกรรมโดยพัก กี-ซอ (Park Gi-seo)  คนขับรถบัสและผู้ชื่นชมคิม กู อาวุธที่ใช้ในการฆาตกรรมคือแท่งไม้ยาว 40 ซม. ที่มีประโยค "ไม้เท้าแห่งความยุติธรรม"  และ "การรวมประเทศ"  อันมีอายุ 79 ปีในขณะนั้น เขาถูกเผาและเถ้ากระดูกของเขาถูกโปรยลงในแม่น้ำฮัน พัก กี-ซอได้รับโทษจำคุก 3 ปีในข้อหาฆาตกรรม โดยอ้างว่า "แรงจูงใจในการก่ออาชญากรรมคือความโกรธแค้นของประชาชน" เขาได้รับการปล่อยตัวเมื่อวันที่ 30 กรกฎาคม ค.ศ. 1997경향신문 1997년 12월 22일นอกจากนี้ พัก ในวัย 70 ปีบริจาคแท่งไม้นี้ที่เปื้อนเลือดของ อัน บ้างเล็กน้อยให้แก่พิพิธภัณฑ์ประวัติศาสตร์อาณานิคมญี่ปุ่นในเกาหลี

ในปี ค.ศ. 2001 เอกสารทางทหารของสหรัฐฯ ที่ถูกเปิดเผยซึ่งมีอายุย้อนไปถึงปี 1949 เปิดเผยว่าอันเป็นผู้ให้ข้อมูลและต่อมาเป็นสายลับให้กับหน่วย U.S. Counter-Intelligence Corps (US CIC) ในเกาหลี เอกสารเหล่านั้นยังเปิดเผยด้วยว่าอันเป็นสมาชิกของกลุ่มชาตินิยมสุดโต่งที่รู้จักกันในชื่อ White Shirts SocietyThe Cilley Report: Background Information on Kim Gu's Assassination:
# จังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
การเลือกตั้งสมาชิกสภาผู้แทนราษฎรจังหวัดชัยนาท พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกันยายน พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนข้อมูล สถิติ และผลการเลือกตั้งสมาชิกสภาผู้แทนราษฎร 2 กรกฎาคม พ.ศ. 2538. กรมการปกครอง กระทรวงมหาดไทย. 2538

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยจังหวัดชัยนาททั้งจังหวัด
# อุบัติการณ์ซากูราดามง (ค.ศ. 1932)
อุบัติการณ์ซากูราดามงเป็นความพยายามลอบปลงพระชนม์ที่ล้มเหลวต่อจักรพรรดิฮิโรฮิโตะของญี่ปุ่นในวันที่ 8 มกราคม ค.ศ. 1932 ที่ประตูซากูราดามงที่โตเกียว จักรวรรดิญี่ปุ่น

การโจมตีนี้ดำเนินการโดยอี บง-ชัง นักเรียกร้องเอกราชเกาหลีที่เป็นสมาชิกองค์กรรักชาติเกาหลี อีโยนระเบิดมือใส่จักรพรรดิแต่กลับไม่ได้ระเบิดใส่พระองค์ อีจึงถูกจับกุม พิจารณาคดี ตัดสินโทษ และประหารชีวิตอย่างรวดเร็วในวันที่ 10 ตุลาคม ค.ศ. 1932 ปัจจุบันเขาเป็นที่จดจำในฐานะผู้พลีชีพในเกาหลีใต้ ซึ่งบางครั้งเรียกการโจมตีนี้เป็น วีรกรรมรักชาติของอี บง-ชัง 

หลังการโจมตีครั้งนี้ เจ้าหน้าที่ญี่ปุ่นเพิ่มการค้นหาคิม กูและสมาชิกคนอื่นในรัฐบาลชั่วคราวเกาหลีที่ให้ทุนสนับสนุนปฏิบัติการ

 ภูมิหลัง 

เกาหลีเป็นอาณานิคมของจักรวรรดิญี่ปุ่นใน ค.ศ. 1910 ถึง 1945 ใน ค.ศ. 1919 เกิดการประท้วงต่อการปกครองของญี่ปุ่นทั่วเกาหลี ซึ่งกลายเป็นที่รู้จักในชื่อ ขบวนการ 1 มีนาคม หลังทางญี่ปุ่นปราบปรามการประท้วงอย่างรุนแรง ชาวเกาหลีจำนวนมากได้หลบหนีออกจากคาบสมุทรและยังคงต่อต้านญี่ปุ่นในต่างประเทศ รวมถึงสมาชิกรัฐบาลชั่วคราวแห่งสาธารณรัฐเกาหลี

ญี่ปุ่นเริ่มสร้างข้ออ้างเพื่อรุกรานแมนจูเรียทางตะวันออกเฉียงเหนือของจีนใน ค.ศ. 1931 ในเดือนกรกฎาคม ค.ศ. 1931 อุบัติการณ์ว่านเป่าชานสร้างแรงกระตุ้นเกี่ยวกับข้อพิพาทขนาดเล็กระหว่างชาวนาชาวจีนและเกาหลีเพื่อปลุกปั่นความรู้สึกต่อต้านชาวจีนในเกาหลีและญี่ปุ่น เหตุการณ์นี้นำไปสู่การปะทะกันอย่างรุนแรงระหว่างชาวเกาหลีและชาวจีนในประเทศของตน จากนั้นในวันที่ 18 กันยายน ค.ศ. 1931 จักรวรรดิญี่ปุ่นจัดฉากอุบัติการณ์หลิ่วเถียวหู (การระเบิดรางรถไฟแมนจู) และอุบัติการณ์มุกเดนที่เพิ่มความรู้สึกต่อต้านญี่ปุ่นในหมู่ชาวจีน

 สิ่งสืบทอด 
รัฐบาลเกาหลียกย่องอีหลังเสียชีวิตด้วยเครื่องอิสริยาภรณ์กิตติคุณสำหรับการสร้างชาติใน ค.ศ. 1962 และแสตมป์ที่ระลึกใน ค.ศ. 1992Korean Ministry of Patriots and Veterans Affairs มีอนุสาวรีย์ของอีที่สวนฮโยชังในกรุงโซล ประเทศเกาหลีใต้
# ดวงอนงค์ อรุณเกษร
ดวงอนงค์ อรุณเกษร (เกิดวันที่ 6 กุมภาพันธ์ พ.ศ. 2527) เป็นนักแบดมินตันระดับแนวหน้านานาชาติจากประเทศไทย เธอเข้าแข่งขันในเอเซียนเกมส์ 2006, 2010 และ 2014 ดวงอนงค์เข้าแข่งขันประเภทหญิงคู่กับกุลชลา วรวิจิตรชัยกุล ผลงานที่ดีที่สุดของเธอกับกุลชลาอยู่ใน ค.ศ. 2010 ได้แก่ การชนะเลิศการแข่งขันซูเปอร์ซีรีส์ในเฟรนช์โอเพน 2010